hotchpotch/miracl-hf-unified huggingface dataset:
วิทยาลัยทองสุข
วิทยาลัยทองสุข () เป็นสถาบันอุดมศึกษาเอกชนในประเทศไทย ได้รับอนุมัติจัดตั้งจากทบวงมหาวิทยาลัย เมื่อวันที่ 10 ตุลาคม พ.ศ. 2537 ซึ่งเปิดทำการเรียนการสอนเมื่อปีการศึกษา 2538 โดยมีผู้ก่อตั้งและอธิการบดีคนแรก คือ ดร.พรชัย อรัณยกานนท์
วิทยาลัยทองสุข เปิดสอนทั้งระดับปริญญาตรี และระดับปริญญาโท ใน 5 คณะ ดังนี้
ปริญญาตรีปริญญาโท
วิทยาลัยทองสุข ได้กำหนดพิธีประสาทปริญาบัตร แก่ผู้สำเร็จการศึกษา ในช่วงเดือนตุลาคม ถึง เดือน พฤศจิกายน เป็นประจำทุกปี โดยมีท่านแก้วขวัญ วัชโรทัย เลขาธิการพระราชวัง เป็นประธานในพิธี ณ อาคารใหม่ สวนอัมพร กรุงเทพมหานคร
ปัจจุบันวิทยาลัยทองสุข ได้เปิด ศูนย์การศึกษาจังหวัดพิษณุโลก โดยมีผู้อำนวยการ คือ อ.บุญเสริม จำปาทอง
เทศบาลเมืองตาคลี
เทศบาลเมืองตาคลี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอตาคลี จังหวัดนครสวรรค์ มีพื้นที่บางส่วนของตำบลตาคลี
เทศบาลเมืองตาคลี จัดตั้งขึ้นตามพระราชกฤษฎีกาจัดตั้งเทศบาลตำบลตาคลี จังหวัดนครสวรรค์ พ.ศ. 2524 อยู่ในท้องที่อำเภอตาคลีโดยยกฐานะจากสุขาภิบาลตาคลี อำเภอตาคลี จังหวัดนครสวรรค์ ขึ้นเป็นเทศบาลตำบลตาคลี ตั้งแต่วันที่ 25 มิถุนายน พ.ศ. 2524 ต่อมาเทศบาลตำบลตาคลีได้ยกฐานะเป็นเทศบาลเมืองตาคลี ตามประกาศกระทรวงมหาดไทย เมื่อวันที่ 8 กันยายน พ.ศ. 2548
ชุมชนภายในเขตเทศบาล มีจำนวน 23 ชุมชน ประกอบด้วย
ประชากรในเขตเทศบาลเมืองตาคลีมีทั้งหมด 23,901 คน จากการสำรวจเมื่อปี พ.ศ. 2560 ประชากรส่วนใหญ่จะเป็นชาวไทยเชื้อสายจีนประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณถนนตาคลีพัฒนา และตลาดศรีเทพ
วิทยาลัยอินเตอร์เทคลำปาง
วิทยาลัยอินเตอร์เทคลำปาง เป็นสถาบันอุดมศึกษาเอกชนของประเทศไทย ได้รับการอนุญาตให้จัดการศึกษาระดับปริญญาตรี เมื่อวันที่ 6 พฤษภาคม พ.ศ. 2547 ซึ่งแต่เดิมได้มีการจัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ตั้งแต่ปี พ.ศ. 2515
วิทยาลัยอินเตอร์เทคลำปาง ตั้งอยู่ที่ถนนพหลโยธิน ตำบลชมพู อำเภอเมืองลำปาง จังหวัดลำปาง
วิทยาลัยอินเตอร์เทคลำปาง มีการจัดการศึกษานอกสถานที่ตั้งที่ได้รับการรับรองจากสำนักงานคณะกรรมการการอุดมศึกษา (สกอ.) ตั้งแต่ปี พ.ศ. 2552 จำนวน 1 แห่ง คือ ศูนย์กรุงเทพมหานคร ณวิทยาลัยเทคโนโลยีจรัลสนิทวงศ์ ซอยจรัญสนิทวงศ์ 41 ถนนจรัญสนิทวงศ์ แขวงอรุณอมรินทร์ เขตบางกอกน้อย กรุงเทพมหานคร
มหาวิทยาลัยกรุงเทพธนบุรี
มหาวิทยาลัยกรุงเทพธนบุรี () เป็นสถาบันอุดมศึกษาเอกชนในประเทศไทย ตั้งอยู่ที่เขตทวีวัฒนา กรุงเทพมหานคร เปิดสอนทั้งในระดับปริญญาตรี ปริญญาโท และปริญญาเอก จัดตั้งขึ้นเป็นสถาบันอุดมศึกษาประเภทวิทยาลัย เมื่อวันที่ 28 มกราคม พ.ศ. 2545 โดยผู้ช่วยศาสตราจารย์ ดร.บังอร เบ็ญจาธิกุล ต่อมาได้รับความเห็นชอบจากสำนักงานคณะกรรมการการอุดมศึกษายกฐานะให้เป็น มหาวิทยาลัยกรุงเทพธนบุรี เมื่อวันที่ 11 มิถุนายน พ.ศ. 2552
เป็นรูปพระปรางค์วัดอรุณซึ่งมีสีทองประดิษฐานอยู่กึ่งกลางสะพานข้ามแม่น้ำเจ้าพระยาที่มีสีเขียวเหนือสายน้ำสีฟ้า โดยรวมอยู่ภายในวงรีสีเงินซึ่งล้อมด้วยวงรีใหญ่สีแดงขอบทอง และภายในพื้นที่วงรีสีแดงนั้นมีชื่อมหาวิทยาลัยกรุงเทพธนบุรีเป็นภาษาไทยสีทองอยู่ด้านบน ซึ่งมีหนังสือและปากกาและอักษรย่อคั่นกลางระหว่างชื่อภาษาอังกฤษสีทองที่อยู่ด้านล่าง
████ สีแดง สีทอง 
██ สีแดง หมายถึง ความรัก ความสามัคคี เสียสละ มานะอดทน ฟันฝ่าอุปสรรค สู่ความสำเร็จ 
██ สีทอง หมายถึง ความเจริญรุ่งเรือง ความมั่งคั่งร่ำรวย และความมั่นคงในอาชีพการงานทั้งปัจจุบันและอนาคต
มหาวิทยาลัยกรุงเทพธนบุรี เปิดทำการสอนในระดับปริญญาตรี ปริญญาโท และปริญญาเอก ใน 16 คณะ ได้แก่
ซีซีทีวี 1
ซีซีทีวี 1 () เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อปี 2 กันยายน ค.ศ. 1958 ปัจจุบันออกอากาศผ่านภาคพื้นดิน ทางช่อง 2 ของกรุงปักกิ่ง, ช่อง 31 ของมณฑลเซินเจิ้น, ช่อง 56 ของมณฑลซูไห่ และช่อง 43 ของมณฑลจงซาน นอกจากนี้ ยังถ่ายทอดสัญญาณผ่านดาวเทียม ไชน่าแซท 6 บี และเอเชียแซท 7 อีกด้วย
โรงพยาบาลค่ายสรรพสิทธิประสงค์
โรงพยาบาลค่ายสรรพสิทธิประสงค์ เป็นโรงพยาบาลประจำมณฑลทหารบกที่ 22 ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี ในสังกัดกระทรวงกลาโหม มีจุดเริ่มต้นมาจากการเป็นกองเสนารักษ์ มณฑลทหารบกที่ 6 และพัฒนาการมาเรื่อยจนได้เป็นโรงพยาบาลมณฑลทหารบกที่ 6 ณ ปี พ.ศ. 2505 และในปี พ.ศ. 2517 ได้รับพระราชทานนามว่า "โรงพยาบาลค่ายสรรพสิทธิประสงค์"
อาการพูดไม่เป็นความ
อาการพูดไม่เป็นความ () เป็นอาการที่การเปล่งเสียงออกมาเริ่มที่จะไม่ชัดเจนนัก จะเริ่มพูดติดๆ ขัดๆ จับใจความไม่ได้ อาการแบบนี้จะเริ่มตอนที่โรคนั้นมีอาการทรุดหนัก จนเริ่มที่จะพูดไม่ได้ ต้องมีสิ่งสื่อสารอื่นๆ ช่วย
วัดกู่ไก่แก้ว
วัดกู่ไก่แก้ว อยู่ทางทิศใต้ของตำบลห้วยข้าวก่ำ จังหวัดพะเยา บริเวณพื้นที่ของวัดตั้งอยู่บนภูเขาและติดกับอ่างเก็บน้ำห้วยข้าวก่ำ สถานที่ภายในวัดที่สำคัญ ได้แก่ พระธาตุเจดีย์กู่ไก่แก้ว ซึ่งตั้งอยู่บนยอดดอยที่มีวิวสามารถมองเห็นตัวเมืองของอำเภอจุนได้สวยงาม เป็นวัดที่มีชื่อเสียงทางด้านการปฏิบัติกรรมฐานของผู้คนในท้องถิ่นมีเจ้าอาวาส ชื่อ ครูบาอ๋อง สุธมโม
การเดินทางสามารถใช้รถยนต์ไปตามถนนพะเยา-จุน พอถึงตลาดอำเภอจุนแล้วแยกขวามือไปทางถนนทางโรงเรียนอนุบาลบัวสถานขับไปอีกประมาณไม่เกิน 3 กม. จะเจอป้ายหน้าวัดทางด้านซ้ายมือบนเชิงดอยห้วยข้าวก่ำก็จะถึงบริเวณวัด
มิโนะรุ ฮะระดะ
มิโนรุ ฮาราดะ เกิดเมื่อปี พ.ศ. 2484 ปัจจุบันเป็นนายกสมาคมโซคา งัคไก คนที่ 6
มิโนรุจบการศึกษาจากโรงเรียนมัธยมศึกษาโตกิกาว่า และจบปริญญาจากมหาวิทยาลัยโตเกียว ประเทศญี่ปุ่น
จิมมี คอนเนอร์ส
เจมส์ สกอตต์ "จิมมี" คอนเนอร์ส นักเทนนิสชายชาวอเมริกัน อดีตมือวางอันดับหนึ่งของโลกจากการจัดอันดับของเอทีพี คอนเนอร์สเป็นมือวางอันดับหนึ่งของโลกเป็นเวลาถึง 268 สัปดาห์ โดยติดอันดับหนึ่งติดต่อกันถึง 160 สัปดาห์ ระหว่างเดือนกรกฎาคม 1974 ถึง สิงหาคม 1977 ก่อนจะเสียอันดับให้กับบิยอร์น บอร์ก คอนเนอร์สเป็นแชมเปียนเทนนิสแกรนด์สแลมประเภทชายเดี่ยว 8 สมัย และประเภทชายคู่ (คู่กับอีลลี นัสตาเซ) 2 สมัย และเป็นรองแชมป์ประเภทคู่ผสม (จับคู่กับคริส เอเวิร์ต) อีก 1 สมัย เขาได้รางวัลชนะเลิศประเภทชายเดี่ยวทั้งสิ้น 109 รางวัล ประเภทชายคู่ 15 รางวัล
คอนเนอร์สเป็นหนึ่งในห้านักเทนนิสชาย ที่ได้เป็นแชมเปียนเทนนิสแกรนด์สแลมครบจากทุกประเภทสนาม (คือ ฮาร์ดคอร์ต คอร์ตหญ้า และคอร์ตดิน) ถึงแม้ว่าเขาจะไม่เคยชนะเลิศเฟรนช์โอเพน เนื่องจากในปี 1976 ที่เขาชนะเลิศยูเอสโอเพนนั้น เป็นการแข่งบนสนามดิน และปี 1974 เป็นการแข่งบนสนามหญ้า
ด้านชีวิตส่วนตัว คอนเนอร์สเคยหมั้นกับคริส เอเวิร์ต และวางแผนจะแต่งงานกันในปี 1974 แต่ยกเลิกเสียก่อน เขาแต่งงานกับแพตตี แม็กไกวร์ นางแบบนิตยสารเพลย์บอย ในปี 1979 จนถึงปัจจุบัน
ปริมาณรังสีสมมูล
ปริมาณรังสีสมมูล (equivalent dose, "H") เป็นการวัดค่าปริมาณรังสีต่อเนื้อเยื่อที่ผลกระทบเชิงชีววิทยาสัมพันธ์จะต่างกันเมื่อชนิดของกัมมันตภาพรังสีต่างกัน ปริมาณรังสีสมมูลเป็นปริมาณพื้นฐานน้อยกว่าปริมาณรังสีดูดซึม แต่ในทางชีวภาพมีนัยสำคัญมากกว่า ปริมาณรังสีสมมูลมีหน่วยเป็นซีเวิร์ต และยังมีหน่วยอื่น Röntgen equivalent man (REM หรือ rem) ที่ยังคงใช้กันทั่วไปในสหรัฐอเมริกา แม้ว่ากฎระเบียบให้เปลี่ยนไปใช้ซีเวิร์ต (100 Röntgen equivalent man = 100 REM = 1 sievert)
ปริมาณรังสีสมมูล ("H") คำนวณจากการนำปริมาณรังสีดูดซึมของอวัยวะหรือเนื้อเยื่อ ("D") คูณด้วยค่าปรับเทียบตามชนิดรังสี ("w") ค่าปรับเทียบนี้เลือกจากชนิดและพลังงานของรังสีที่เข้าสู่ร่างกายหรือที่แผ่มาจากแหล่งภายในร่างกาย ค่า "w" จะเท่ากับ 1 สำหรับ รังสีเอกซ์ รังสีแกมมา และ อนุภาคบีตา และมากกว่า 1 สำหรับโปรตอน, นิวตรอน, อนุภาคแอลฟา
เมื่อ "H" = ปริมาณรังสีสมมูลในเนื้อเยื่อ "T" จากรังสี "R"
"D" = ปริมาณรังสีดูดซึม "D" (หน่วยเกรย์) ในเนื้อเยื่อ "T" จากรังสี "R"
แบล็กเบอรี (บริษัท)
บริษัท แบล็กเบอรี ( (BB)) หรือชื่อเดิมคือ บริษัท รีเสิร์ชอินโมชัน จำกัด หรือ ริม (RIM) เป็นบริษัทผู้ผลิตและผู้เชี่ยวชาญระบบไร้สายของแคนาดา เป็นที่รู้จักดีในฐานะผู้พัฒนาสมาร์ตโฟน BlackBerry มีสำนักงานใหญ่ตั้งอยู่ที่เมืองวอเตอร์ลู รัฐออนแทริโอ ก่อตั้งโดยไมก์ ลาซาริดิส และ ดักลาส เฟรกิน ลาซาริดิสดำรงตำแหน่งประธานบริหารร่วมกับ จิม บัลซิลลี จนถึงวันที่ 22 มกราคม พ.ศ. 2555 CEO คนปัจจุบันคือนาย จอห์น เอส. เฉิน
ภาษามาลายาลัมของชาวยิว
ภาษามาลายาลัมของชาวยิว (Judeo-Malayalam) เป็นภาษาท้องถิ่นของชาวยิวโคชินหรือชาวยิวมาลาบาร์จากรัฐเกรละ ภาคใต้ของอินเดีย มีผู้พูด 8,000 คนในอิสราเอลและประมาณ 100 คนในอินเดีย
ภาษามาลายาลัมของชาวยิวเป็นภาษาของชาวยิวภาษาเดียวที่อยู่ในตระกูลภาษาดราวิเดียน อีกภาษาหนึ่งที่เคยมีชาวยิวพูดคือภาษาเตลูกูแต่มีเป็นจำนวนน้อยและเป็นชาวยิวกลุ่มใหม่ที่พบในรัฐอานธรประเทศ เนื่องจากภาษานี้ไม่มีความแตกต่างทางไวยากรณ์และการเรียงประโยคเมื่อเทียบกับภาษามาลายาลัมที่เป็นภาษาแม่ นักภาษาศาสตร์บางส่วนจึงจัดให้เป็นสำเนียง ไม่ใช่ภาษาเอกเทศ
จุดที่แตกต่างจากภาษาของชาวยิวอื่นๆคือ ภาษามาลายาลัมของชาวยิวไม่เคยเขียนด้วยอักษรฮีบรูแม้จะมีคำยืมจากภาษาฮีบรูเป็นจำนวนมาก ภาษานี้เขียนด้วยอักษรมาลายาลัม รากศัพท์และการออกเสียงของภาษานี้เป็นลักษณะที่พบในภาษามาลายาลัมก่อนจะแยกออกมาจากภาษาทมิฬอย่างสมบูรณ์
นอกจากจะได้รับอิทธิพลจากภาษามาลายาลัม ภาษาทมิฬ และภาษาฮีบรูแล้ว ภาษานี้ยังได้รับอิทธิพลจากภาษาของชาวยิวอื่นๆที่อพยพตามมาภายหลัง เช่น ภาษาลาดิโน และได้รับอิทธิพลจากภาษาสันสกฤตซึ่งเป็นผลมาจากการอยู่ร่วมกับวัฒนธรรมฮินดู
ชมพู่
ชมพู่ () เป็นสกุลพืชดอกชนิดหนึ่ง ที่สามารถนำผลมารับประทานได้ สามารถแบ่งออกได้เป็น 1,100 สปีชีส์
ศักดิ์น้อย อีทีโอ
ศักดิ์น้อย อีทีโอ นักมวยสากลชาวไทย สถิติการชก 5 ครั้ง ชนะ 2 แพ้ 3
อิวาน เลนเดิล
อิวาน เลนเดิล เกิดเมื่อวันที่ 7 มีนาคม ค.ศ. 1960 นักเทนนิสชายชาวอเมริกันเชื้อสายเช็ก อดีตมือวางอันดับหนึ่งของโลก โดยครองสถิติมือวางอันดับหนึ่งของโลกสูงสุด 270 สัปดาห์ ทำลายสถิติ 268 สัปดาห์ของจิมมี คอนเนอร์ส (ปัจจุบันสถิตินี้ถูกทำลายโดยพีท แซมพราส และโรเจอร์ เฟเดอเรอร์ แล้ว) เลนเดิลเป็นมือวางอันดับหนึ่งของโลกครั้งแรกตั้งแต่ปี 1983 จนถึงปี 1990 เข้าถึงรอบชิงชนะเลิศเทนนิสแกรนด์สแลมทั้งสิ้น 19 ครั้ง เป็นสถิติสูงสุดจนกระทั่งถูกโรเจอร์ เฟเดอเรอร์ ทำสถิติเทียบเท่าในปี 2009
อิวาน เลนเดิลเกิดที่เชโกสโลวาเกีย เริ่มเล่นอาชีพตั้งแต่ปี 1978 มีสไตล์การเล่นโดยเน้นการตีลูกท้ายคอร์ด โดยอาศัยพละกำลัง และลูกท็อปสปิน เขาใช้ชีวิตในสหรัฐอเมริกาตั้งแต่ปี 1981 จนกระทั่งได้รับสัญชาติอเมริกันในปี 1992
อัมบรี ซานุสซี
แอมบรี ซานุสซี () นักมวยสากลชาวอินโดนีเซีย สถิติการชก 4 ครั้ง ชนะ 1 แพ้ 3 
การชกครั้งแรกของซานุสซี่ที่บันทึกไว้ใน boxrec.com คือการชกชิงแชมป์อินโดนีเซียรุ่นฟลายเวทเมื่อ 27 กรกฎาคม พ.ศ. 2528 ซึ่งซานุสซี่เป็นฝ่ายชนะคะแนน มูนาดี ได้แชมป์มาครอง ต่อมา ซานุสซี่ได้ชิงแชมป์ OPBF รุ่นฟลายเวทที่ว่างกับถนอมศักดิ์ ศิษย์โบ๊เบ๊ เมื่อ 15 ตุลาคม พ.ศ. 2529 ซึ่งซานุสซี่เป็นฝ่ายแพ้น็อคไปในยกที่ 4 ไม่ได้แชมป์ หลังจากนั้น ซานุสซี่ขึ้นชกอีกเพียงครั้งเดียวเมื่อ 12 มกราคม พ.ศ. 2530 แพ้คะแนน เท็ตสุมิ ทาเกชิตะที่ ญี่ปุ่น แล้วไม่ได้ขึ้นชกมวยอีกเลย
ปราสาทบ้านสมอ
ปราสาทบ้านทะมอ หรือ ปราสาทบ้านทามจาน เป็นอโรคยศาล หรืออโรคยศาลา หรือโรงพยาบาล หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้น แต่สร้างในราวพุทธศตวรรษที่ 18 หลังสมัยพระเจ้าชัยวรมันที่ 7 ปรางค์ประธานก่อด้วยศิลาแลงเช่นเดียวกับอโรคยศาลแห่งอื่นๆ ปรากฏทับหลังที่ยังแกะสลัยลวดลายไม่เสร็จประดับอยู่ที่ซุ้มประตูด้านทิศใต้
ด้านหน้าทางทิศตะวันออกมีบายราย หรือสระน้ำโบราณขนาดใหญ่อยู่
ปราสาทพึ่งได้รับการขุดแต่งแล้ว แต่ยังไม่ได้รับประกอบส่วนประกอบอื่น เช่น กำแพง เรือนยอดปราสาท (ข้อมูล มิถุนายน 2553)
ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)
กรมศิลปากร. ป้ายแสดงข้อมูลที่ปราสาท
ดอกรักริมทาง
ดอกรักริมทาง เป็นละครรักโรแมนติก-คอมมาดี้ ของบริษัท เอ็กแซ็กท์ และ ซีเนริโอ จำกัด สร้างจากบทประพันธ์ นวนิยายของ ชูวงศ์ ฉายะจินดา กำกับการแสดงโดย นิพนธ์ ผิวเณร นำแสดงโดย สุกฤษฎิ์ วิเศษแก้ว และ วรรณรท สนธิไชย ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 10 พฤษภาคม พ.ศ. 2553 และฉายตอนสุดท้ายเมื่อวันที่ 28 มิถุนายน พ.ศ. 2553
ตากล้องหนุ่มหล่อ สุดเพอร์เฟ็กต์ ขวัญใจสาวๆ คบหาเป็นแฟนกับเจนจิรา ดาราสาวชื่อดัง
และเป็นเจ้าของบ้านที่อนุสร์ต้องปลอมตัวเข้ามาตามหาพินัยกรรมของพ่อ
สาวสวย เปรี้ยว เพิ่งเรียนจบจากเมืองนอก ถูกจิตรีภรรยาน้อยของพ่อโกงสมบัติทุกอย่างไป
จึงต้องปลอมตัวเป็นผู้ชายเพื่อเข้ามาตามหาพินัยกรรมในบ้านของปฐวี ที่จิตรีขายต่อให้
ดาราสาวสวยชื่อดัง เป็นน้องสาวของจิตรี คบหาเป็นแฟนของปฐวีเพราะหน้าตาและฐานะที่เพียบพร้อม
เป็นคนฟุ้งเฟ้อทะเยอะทะยาน เอาแต่ใจตัวเอง ชอบเอาชนะ ไม่ถูกชะตาและเกลียดขี้หน้าอนุสร์ตั้งแต่แรกเห็น
อดีตดารา เป็นพี่สาวเจนจิรา หวังรวยทางลัดโดยการจับผู้ชายกระเป๋าหนัก ในที่สุดก็คว้าอรรณพ พ่อของอนุสร์ มาได้
จนทำให้ครอบครัวอนุสร์ต้องแตกแยก แต่อยู่กินกันได้ไม่นาน จิตรีก็แอบคบชู้กับสิทธิศักดิ์
หนุ่มไฮโซเจ้าเสน่ห์ อารมณ์ดี เพื่อนรุ่นพี่ของอนุสร์ คอยช่วยเหลืออนุสร์ทุกอย่าง ตกหลุมรักพัดชาตั้งแต่แรกเห็น
สาวน้อย น่ารัก นิสัยช่างฝัน อ่อนโยน แต่เป็นคนไม่มีความมั่นใจ คิดอยู่เสมอว่าตัวเองไม่สวย
พี่สาวของปฐวี เป็นคนดูแลผลประโยชน์ต่างๆในครอบครัว รู้ทันเจนจิราทุกอย่าง จึงเป็นไม้เบื่อไม้เมากัน
คอยขัดขวางไม่ให้เจนจิราลงเอยกับปฐวี
อดีตบาร์เทนเดอร์หนุ่ม ชู้รักของจิตรี ทั้งคู่ลักลอบมีความสัมพันธ์กันมานาน พอสามีจิตรีตายเลยขยับฐานะมาเป็นผู้ช่วย
เป็นมือเป็นเท้าทำเรื่องชั่วๆ ให้จิตรี
แม่ของปฐวี ที่ไม่ชอบเจนจิรา เพราะรู้ว่าเจนจิราคบปฐวีเพื่อเงิน
เป็นคนที่นวลจันทร์ส่งให้ไปอยู่บ้านของปฐวี เพื่อดูแลบ้าน และกันท่าเจนจิรา
แม่ของพัดชา เป็นเพื่อนสนิทของนวลจันทร์
พ่อของพัดชาและเป็นสามีของไพลิน
ผู้จัดการดาราของเจนจิรา
เป็นลูกน้องของปฐวี ที่บริษัท
ผู้ช่วยของปฐวี เป็นคนขยันขันแข็ง ตั้งใจทำงาน สนิทกับปฐวีมาก แต่เพราะเข้าใจผิดว่าปฐวีเป็นเกย์ที่คิดจะเคลมตน
เลยพยายามตีตัวออกห่าง
พ่อของอนุสร์
ดอกรักริมทาง ออกอากาศทางสถานีโทรทัศน์อันฮุยทีวีของจีน ในเดือนกุมภาพันธ์ 2554 และได้รับการจัดอันดับ เป็นละครที่มีเรตติ้งสูงเป็นอันดับที่ 2 ของซี่รี่ส์ทั้งหมดที่ออกอากาศในเดือนนั้น อีกทั้ง ดอกรักริมทาง ยังได้รับความนิยมสูงสุดเป็นอันดับหนึ่งของซี่รี่ส์ต่างประเทศ ในเว็บไซต์ PPS ชื่อดังของจีน
ปราสาทบ้านอนันต์
ปราสาทบ้านอนันต์ หรือ บ้านอนาร์ ตั้งอยู่ภายในวัดบ้านอนันต์ ริมทางหลวงแผ่นดินหลายเลข 226 (สุรินทร์-ศรีสะเกษ) บ้านอนันต์ ตำบลยาง อำเภอศีขรภูมิ จังหวัดสุรินทร์ เป็นปราสาทขนาดเล็กก่อด้วยอิฐไม่สอปูน ตั้งอยู่บ้านฐานศิลาแลงรูปสี่เหลี่ยม มีประตูทางเข้าด้านทิศตะวันออกเพียงประตูเดียว กรอบประตูทำจากหินทราย เสาประดับกรอบปรตูไม่มีลวดลายสลักไว้ ส่วนอีกสามด้านทำเป็นประตูหลอก
ด้านหน้าปราสาทมีทับหลังศิลปะบาปวนตกอยู่ชิ้นหนึ่ง มีสภาพหักครึ่ง
ปราสาทอยู่ในสภาพทรุดโทรม
สเตฟาน เอ็ดเบิร์ก
สเตฟาน เอ็ดเบิร์ก เกิดวันที่ 19 มกราคม ค.ศ. 1966 นักเทนนิสชายชาวสวีเดน อดีตมือวางอันดับหนึ่งของโลกทั้งประเภทชายเดี่ยว และชายคู่ เจ้าของรางวัลชนะเลิศเทนนิสแกรนด์สแลม ชายเดี่ยว 6 ครั้ง ชายคู่ 3 ครั้ง เป็นมือวางอันดับหนึ่งของโลกประเภทชายเดี่ยวทั้งสิ้น 72 สัปดาห์
เอ็ดเบิร์ก มีสไตล์การเล่นแบบเสิร์ฟแอนด์วอลเลย์ ถนัดเล่นบนสนามที่มีพื้นผิวตกกระทบเร็ว โดยเฉพาะสนามหญ้าและฮาร์ดคอร์ท ในการแข่งขันเทนนิสแกรนด์สแลม 6 ครั้งที่เขาชนะเลิศประเภทเดี่ยว เป็นสนามหญ้า 4 ครั้ง (ออสเตรเลียนโอเพน ปี 1985 และ 1987 และวิมเบิลดัน ปี 1988 และ 1990) ฮาร์ดคอร์ท 2 ครั้ง (ยูเอสโอเพน ปี 1991 และ 1992) เอ็ดเบิร์กไม่เคยชนะเลิศเฟรนช์โอเพน
โป๊ยกั้ก
โป๊ยกั้ก (八角, จีนแต้จิ๋ว: boih4 gag4, ) หรือ จันทน์แปดกลีบ (Star anise, star aniseed, badiane หรือ Chinese star anise) เป็นเครื่องเทศที่มีผลเป็นรูปดาว เป็นต้นไม้ขนาดเล็กไม่ผลัดใบ มีถิ่นกำเนิดทางตะวันตกเฉียงใต้ของประเทศจีน มีการใช้กันอย่างแพร่หลายในอาหารจีน ในอาหารอินเดีย อย่างในการัมมาซารา (Garam Masala) และในอาหารมลายู-อินโดนีเซีย โป๊ยกั้กเป็นส่วนผสมของผงเครื่องเทศทั้งห้าในการปรุงอาหารจีนแบบดั้งเดิม
โป๊ยกั้กเป็นไม้ต้นขนาดเล็ก สูง 18 เมตร ใบรูปใบหอกกลับถึงรูปรีแคบ โคนสอบ ปลายใบแคบเป็นแถบยาว ปลายสุดเว้าหรือแหลม ไม่ผลัดใบ ดอกเดี่ยวสีเหลือง บางครั้งแต้มสีชมพูถึงแดง ดอกรูปทรงกลมแกมรูปถ้วย กลีบดอก 10 กลีบ รูปรีกว้าง ขอบกลีบมีขน และเป็นกระพุ้ง ก้านดอกยาวได้ถึง 4 เซนติเมตร ผลเป็นรูปดาว มี 5-13 พู เมล็ดรูปไข่ แต่ละพูมี 1 เมล็ด
บิลเลโรฟอน
บิลเลโรฟอน (; ) เป็นวีรบุรุษในตำนานเทพปกรณัมกรีก มีชื่อเสียงจากการปราบสัตว์ประหลาดโบราณมากมาย เช่นเดียวกับแคดมุส และเพอร์ซิอุส ก่อนยุคของเฮราคลีส ตำนานที่มีชื่อเสียงของบิลเลโรฟอน คือเรื่องเกี่ยวกับการปราบเพกาซัส และไคมีรา
บิลเลโรฟอนเป็นโอรสของกลอคัส พระราชาแห่งเมืองคอรินท์ กับยูริโน มีพระอนุชาคือ ดีลิอาดิส
อานเดร แอกัสซี
อานเดร เคิร์ก แอกัสซี (, ออกเสียง ) นักเทนนิสชายชาวอเมริกัน อดีตนักเทนนิสมือวางอันดับหนึ่งของโลก ได้รับรางวัลชนะเลิศเทนนิสแกรนด์สแลม 8 ครั้ง โดยเป็นนักเทนนิสเพียงหนึ่งในหกคน ที่เคยชนะเลิศทั้ง 4 รายการใหญ่
อานเดร เคิร์ก แอกัสซี เกิดเมื่อวันที่ 29 เมษายน ค.ศ. 1970 ในลาสเวกัส รัฐเนวาดา สหรัฐอเมริกา เป็นบุตรของนายเอมมานูเอล "ไมก์" แอกัสซี (Emmanuel "Mike" Aghassian) และนางเอลิซาเบท "เบ็ตตี" แอกัสซี (Elizabeth "Betty" Agassi née Dudley สกุลเดิม: ดัดลีย์) โดยบิดาของเขาเกิดที่เมืองซัลมาน ประเทศอิหร่าน โดยเป็นชาวอิหร่านเชื้อสายอาร์เมเนีย และอัสซีเรีย ซึ่งบิดาของเขาเคยเป็นตัวแทนชกมวยในการแข่งขันโอลิมปิก ปี 1948 และโอลิมปิกปี 1952 ก่อนที่จะอพยพมาอาศัยในสหรัฐอเมริกา ส่วนมารดาของแอกัสซี คือ เบ็ตตี ปัจจุบันเสียชีวิตด้วยโรคมะเร็งเต้านม
แอกัสซีได้ชื่อว่าเป็นนักเทนนิสที่รับลูกเสิร์ฟได้ดีที่สุด
ด้านชีวิตส่วนตัว อานเดร แอกัสซีเป็นคู่รักกับบรูก ชิลด์ส นานหลายปี ตั้งแต่ปี 1993 ทั้งคู่แต่งงานกันในปี 1997 และหย่าขาดกันในสองปีถัดมา แอกัสซีได้สนิทสนมกับสเตฟฟี กราฟ หลังจากทั้งคู่ต่างเป็นผู้ชนะเลิศเทนนิสเฟรนช์โอเพนประเภทเดี่ยว ในปีเดียวกัน เมื่อปี 1999 และแต่งงานกันในปี 2001
สถาบันวิจัยเทคโนโลยีการเกษตร มหาวิทยาลัยเทคโนโลยีราชมงคลล้านนา
สถาบันวิจัยเทคโนโลยีการเกษตร เป็นส่วนราชการ ระดับสำนัก สังกัดมหาวิทยาลัยเทคโนโลยีราชมงคลล้านนา ตั้งอยู่ที่หมู่ 11 ตำบลพิชัย อำเภอเมืองลำปาง จังหวัดลำปาง (ด้านหลังมหาวิทยาลัยเทคโนโลยีราชมงคลล้านนา ลำปาง) มีหน้าที่ในการค้นคว้าวิจัยและให้บริการวิชาการด้านการเกษตร อุตสาหกรรมเกษตร การสร้างสิ่งประดิษฐ์ ฝึกทักษะวิชาชีพ ผลิตพันธุ์พืชที่ดีให้กับเกษตรกร รวมถึงการให้บริการตรวจวิเคราะห์ทางการเกษตร
สถาบันวิจัยเทคโนโลยีการเกษตร จัดตั้งขึ้นเมื่อปี พ.ศ. 2518 โดยใช้ชื่อว่า "สถาบันวิจัยและฝึกอบรมการเกษตร" สังกัดสถาบันเทคโนโลยีราชมงคล เพื่อเป็นแหล่งค้นคว้าทางวิชาการเกษตรและฝึกอบรมครู อาจารย์ นักศึกษา ตลอดจนประชาชนทั่วไป มีฐานะเทียบเท่ากอง หรือคณะ ต่อมาเมื่อวันที่ 19 ตุลาคม พ.ศ. 2532 กระทรวงศึกษาธิการได้มีประกาศแบ่งส่วนราชการสถาบันเทคโนโลยีราชมงคล มีการจัดตั้งสถาบันวิจัยและฝึกอบรมการเกษตรเพิ่มขึ้นอีก 1 แห่งที่จังหวัดสกลนคร ทำให้สถาบันฯ ได้เปลี่ยนชื่อเป็น "สถาบันวิจัยและฝึกอบรมการเกษตรลำปาง"
ในปี พ.ศ. 2548 พระราชบัญญัติมหาวิทยาลัยเทคโนโลยีราชมงคล พ.ศ. 2548 ได้ยุบรวมเอา 6 วิทยาเขตภาคเหนือ และสถาบันวิจัยและฝึกอบรมการเกษตรลำปาง เข้าด้วยกันเป็น "มหาวิทยาลัยเทคโนโลยีราชมงคลล้านนา" โดยสถาบันฯ มีฐานะเป็นหน่วยงานในสังกัด สถาบันวิจัยและพัฒนา
จนกระทั่งเมื่อวันที่ 2 กุมภาพันธ์ พ.ศ. 2552 จึงได้มีการยกฐานะสถาบันวิจัยและฝึกอบรมการเกษตรลำปางขึ้นเป็น "สถาบันวิจัยเทคโนโลยีการเกษตร" ปัจจุบันสถาบันวิจัยเทคโนโลยีการเกษตร ได้มีการจัดการเรียนการสอนในระดับบัณฑิตศึกษา ในสาขาวิชาพืชศาสตร์ และสาขาวิชาเทคโนโลยีการเกษตร ด้วย ในปีแรกมีนักศึกษาจำนวน 9 คน
แก่นปีศาจ
แก่นปีศาจ () เป็นชื่อเล่นของพลูโทเนียมมวลใต้วิกฤตหนัก 6.2 กิโลกรัมที่เกิดมวลวิกฤตโดยอุบัติเหตุถึง 2 ครั้งที่สถาบันวิจัยลอส อลามอสในปี ค.ศ. 1945 และ 1946 ผลของอุบัติเหตุแต่ละครั้งทำให้เกิดพิษรังสีเฉียบพลันเป็นผลให้นักวิทยาศาสตร์เสียชีวิตในเวลาต่อมา หลังจากเหตุการณ์เหล่านั้นจึงเรียกมันว่าแก่นปีศาจ
วันที่ 21 สิงหาคม ค.ศ. 1945 แก่นพลูโทเนียมได้ประทุรังสีนิวตรอนฉายใส่ แฮรี่ เดกเลี่ยน (Harry Daghlian) นักฟิสิกส์ผู้ทำผิดพลาดในขณะที่ทำการทดลองการสะท้อนนิวตรอนกับแก่นเพียงคนเดียวลำพัง แก่นถูกวางในกำแพงคาร์บอน-ทังสเตนที่สามารถสะท้อนนิวตรอนได้ โดยซ้อนกันเป็นชั้นๆ และในแต่ละชั้นที่เพิ่มขึ้นก็ยิ่งเข้าใกล้มวลวิกฤต ขณะที่เดกเลี่ยนกำลังวางซ้อนแท่งคาร์บอน-ทังสเตนรอบแก่น คาร์บอน-ทังสเตนก้อนหนึ่งได้ตกลงไปบนแก่น ทำให้เกิดมวลวิกฤต แม้เขาจะรื้อกำแพงอย่างรวดเร็วแต่ก็ไม่ทันการ เดกเลี่ยนได้รับปริมาณรังสีปริมาณมาก เขาเสียชีวิตใน 25 วันให้หลัง
วันที่ 21 พฤษภาคม ค.ศ 1946 ลูอิส สโลทิน (Louis Slotin) นักฟิสิกส์และนักวิทยาศาสตร์คนอื่นๆในสถาบันวิจัยลอส อลามอส ได้ดำเนินการทดลองที่เกี่ยวข้องกับการสร้างปฏิกิริยาฟิชชันโดยวางเบริลเลียม (ตัวสะท้อนนิวตรอน) ทรงครึ่งวงกลม 2 อันรอบแก่นพลูโทเนียม ในมือของสโลทินถือไขควงอยู่เพื่อแยกครึ่งวงกลมนั้นออกจากกัน แต่เขากลับพลาด ตัวสะท้อนนิวตรอนเบริลเลียมครึ่งวงกลมนั้นปิดเข้าหากัน ทำให้แก่นเกิดมวลเหนือวิกฤต ปลดปล่อยรังสีออกมาจำนวนมาก เขาดึงซีกครึ่งบนออกอย่างรวดเร็วเพื่อหยุดปฏิกิริยาลูกโซ่ซึ่งนั้นทำให้รักษาชีวิตคนอีก 7 คนในห้องทดลองไว้ได้ แต่สโลทินก็เสียชีวิตใน 9 วันหลังจากรับพิษรังสีปริมาณมากเข้าไป นักวิทยาศาสตร์ผู้ช่วยบาดเจ็บสาหัสและอวัยวะบางส่วนทุพพลภาพถาวร ขณะที่คนอื่นๆในห้องไม่ได้ทุพพลภาพถาวรจากอุบัติเหตุ
แก่นปีศาจถูกนำไปใช้สำหรับการทดสอบระเบิดเอเบิล (ABLE) ของชุดปฏิบัติการครอสส์โรดส์ (Crossroads) ในวันที่ 1 กรกฎาคม ค.ศ 1946 ซึ่งแสดงให้เห็นว่าการทดลองการเกิดมวลวิกฤตของเดกเลี่ยนและสโลทินช่วยเพิ่มประสิทธิภาพของอาวุธ
K′
K' () หรือ "เคแดช" เป็นตัวละครจากเกม "เดอะคิงออฟไฟท์เตอร์ส" ที่ปรากฏตัวครั้งแรกในภาค '99 ในฐานะตัวละครเอก นอกจากนี้ K' ยังได้หวนกลับมาทำศึกอีกครั้งใน "เดอะคิงออฟไฟท์เตอร์ส XIV" ซึ่งมาพร้อมกับแว่นตาสีแดงซึ่งเป็นสัญลักษณ์ประจำตัวของเขา
K' คือชายลึกลับที่ไม่มีใครทราบถึงชื่อจริงของเขา ซึ่งใช้ชีวิตอยู่ร่วมกับพี่สาวของเขาอย่างมีความสุข แต่แล้ววันหนึ่ง พวกเขาถูกองค์กร NESTS จับตัวไป และถูกกักขังโดยองค์กรดังกล่าว ใน ค.ศ. 1998 K' ได้มีส่วนเข้าร่วมโครงการสร้างโคลนของ เคียว คุซานางิ โดยเขาได้รับ DNA มาจากเคียว ทำให้เขาสามารถใช้พลังในการควบคุมเปลวเพลิงได้เช่นเดียวกับเคียว ทั้งนี้ K'ได้ถูกล้างสมองจนทำให้เชื่อว่าตัวเขาคือร่างโคลนของ"คริซาลิด" ความทรงจำในอดีตหลายประการของเขาได้ถูกลบล้างโดยองค์กร NESTS ตลอดจนเป็นการลืมโดยตัวเขาเอง ทั้งที่จงใจให้ลืมและไม่จงใจ
K′ ได้รับการตอบรับเป็นอย่างดีจากแฟน ๆ ใน ค.ศ. 2005 จากการสำรวจความคิดเห็นโดยบริษัทเอสเอ็นเคเพลย์มอร์ยูเอสเอ เขาได้รับการโหวตให้เป็นตัวละครยอดนิยมอันดับสี่ด้วยคะแนน 338 คะแนนโหวต ตัวละครนี้ได้รับการนำมาใช้เป็นตัวนำโชคในฉลองครบรอบ 15 ปี "เดอะคิงออฟไฟท์เตอร์ส"
สรุปเหรียญพาราลิมปิกฤดูร้อน 2000
สรุปเหรียญพาราลิมปิกฤดูร้อน 2000 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 18–29 ตุลาคม ค.ศ. 2000 ณ เมืองซิดนีย์ ประเทศออสเตรเลีย
สรุปเหรียญพาราลิมปิกฤดูร้อน 2004
สรุปเหรียญพาราลิมปิกฤดูร้อน 2004 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 17–28 กันยายน ค.ศ. 2004 ณ กรุงเอเธนส์ ประเทศกรีซ
สรุปเหรียญพาราลิมปิกฤดูร้อน 1996
สรุปเหรียญพาราลิมปิกฤดูร้อน 1996 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 16–25 สิงหาคม ค.ศ. 1996 ณ เมืองแอตแลนตา สหรัฐอเมริกา
ประเทศไทยในเอเชียนเกมส์ 2002
ประเทศไทย เข้าร่วมแข่งขันกีฬาเอเชียนเกมส์ ครั้งที่ 14 ค.ศ. 2002 (พ.ศ. 2545) จะจัดขึ้นที่ เมืองปูซาน ประเทศเกาหลีใต้ ระหว่างวันที่ 29 กันยายน ถึง 14 ตุลาคม พ.ศ. 2545
ประเทศไทยในเอเชียนเกมส์ 1998
ประเทศไทย เข้าร่วมแข่งขันกีฬาเอเชียนเกมส์ ครั้งที่ 13 ค.ศ. 1998 (พ.ศ. 2541) จะจัดขึ้นที่ กรุงเทพมหานคร ประเทศไทย ระหว่างวันที่ 6 ธันวาคม ถึง 20 ธันวาคม พ.ศ. 2541
สถาบันถ่ายทอดเทคโนโลยีสู่ชุมชน มหาวิทยาลัยเทคโนโลยีราชมงคลล้านนา
สถาบันถ่ายทอดเทคโนโลยีสู่ชุมชน เป็นส่วนราชการสังกัดมหาวิทยาลัยเทคโนโลยีราชมงคลล้านนา ตั้งอยู่ที่หมู่ 8 ตำบลป่าป้อง อำเภอดอยสะเก็ด จังหวัดเชียงใหม่ โดยมีปณิธานที่จะเป็นสถาบันแห่งการร่วมสร้างและส่งเสริมสังคมแห่งการเรียนรู้
สถาบันถ่ายทอดเทคโนโลยีสู่ชุมชน มีบทบาทหน้าที่ ดังนี้
ประเทศไทยในเอเชียนเกมส์ 1994
ประเทศไทย เข้าร่วมแข่งขันกีฬาเอเชียนเกมส์ ครั้งที่ 12 ค.ศ. 1994 (พ.ศ. 2537) จะจัดขึ้นที่ เมืองฮิโรซิมา ประเทศญี่ปุ่น ระหว่างวันที่ 2 ตุลาคม ถึง 19 ตุลาคม พ.ศ. 2537
สถานีขนส่งผู้โดยสาร จังหวัดนครศรีธรรมราช
สถานีขนส่งผู้โดยสารจังหวัดนครศรีธรรมราช เป็นสถานีขนส่งผู้โดยสารที่จัดตั้งตามประกาศของกระทรวงคมนาคม เมื่อปี พ.ศ. 2525 เป็นสถานีขนส่งผู้โดยสารแห่งที่สองของภาคใต้ ตั้งอยู่เลขที่ 27/95-97 ถนนกะโรม ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช
สถานีขนส่งผู้โดยสารจังหวัดนครศรีธรรมราช จัดตั้งโดยประกาศกระทรวงคมนาคม เมื่อวันที่ 15 สิงหาคม พ.ศ. 2525 เพื่ออำนวยความสะดวกในการเดินทางแก่ประชาชนในจังหวัดนครศรีธรรมราช และจังหวัดใกล้เคียง จัดเป็นสถานีขนส่งผู้โดยสารแห่งที่ 2 ของภาคใต้ ต่อจากสถานีขนส่งผู้โดยสารอำเภอหาดใหญ่ จังหวัดสงขลา โดยได้รับมอบที่ดินจากห้างหุ้นส่วนจำกัด สันทัดกันตัง โดย นายสันทัด โอวรารินทร์ ได้มอบที่ดินและสิ่งก่อสร้างให้กรมการขนส่งทางบก และได้ทำสัญญาให้ที่ดินและสิ่งก่อสร้างสถานีขนส่ง เมื่อวันที่ 18 สิงหาคม 2521
ต่อมาเทศบาลนครนครศรีธรรมราช ได้รับโอนสถานีขนส่งผู้โดยสารจังหวัดนครศรีธรรมราช เข้ามาอยู่ในการบริหารงานของเทศบาล ตั้งแต่วันที่ 30 มิถุนายน พ.ศ. 2548
ผู้ให้บริการเส้นทางระหว่างภูมิภาคและการสำรองที่นั่ง
เนื่องจากจังหวัดนครศรีธรรมราช เป็นจังหวัดที่มีขนาดใหญ่ มีพื้นที่ติดต่อกับหลายจังหวัด ทั้งยังมีที่ตั้งอยู่กึ่งกลางของภาคใต้ เป็นศูนย์กลางการเดินทางและขนส่งของภาคใต้ จึงมีเส้นทางรถโดยสารประจำทางเปิดให้บริการ ครอบคลุมหลายเส้นทาง ดังนี้
ประเทศไทยในเอเชียนเกมส์ 1951
ประเทศไทย เข้าร่วมแข่งขันกีฬาเอเชียนเกมส์ ครั้งที่ 1 ค.ศ. 1951 (พ.ศ. 2494) จะจัดขึ้นที่ กรุงนิวเดลี ประเทศอินเดีย ระหว่างวันที่ 4 มีนาคม ถึง 11 มีนาคม พ.ศ. 2494
ในการแข่งขันครั้งนี้ประเทศเทศไทยไม่ได้รับเหรียญรางวัล
โรงเรียนมัธยมฐานบินกำแพงแสน
โรงเรียนมัธยมฐานบินกำแพงแสน ตั้งอยู่ที่ หมู่ที่ 7 ตำบลกระตีบ อำเภอกำแพงแสน จังหวัดนครปฐม 73180 สังกัดสำนักงานเขตพื้นที่การศึกษานครปฐม เขต 9 วันก่อตั้ง ตามประกาศของกระทรวงศึกษาธิการเรื่อง แต่งตั้งโรงเรียนรัฐบาลลงวันที่ 16 พฤษภาคม 2512 เปิดทำการสอนครั้งแรก วันที่ 19 พฤษภาคม 2512 ปรัชญา นตฺถิ ปัญฺญา สมาอาภา “แสงสว่างใด เสมอด้วยปัญญาไม่มี” สีประจำโรงเรียน สีแสด-เทา อักษรย่อ ฐ.บ. มีพื้นที่ 65 ไร่ (ของกองทัพอากาศ) เนื้อที่ดินแต่เดิมโรงเรียนการบินได้จัดที่ดินจำนวน 170 ไร่ 3 งาน 50 ตารางวา จัดตั้งโรงเรียนประถมและมัธยมฐานบินแพงแสน โดยใช้พื้นที่ร่วมกัน ต่อมาทางโรงเรียนได้เชิญเจ้าหน้าที่จากกองออกแบบและก่อสร้างกรมสามัญศึกษามาทำการรังวัดใหม่เฉพาะส่วนของโรงเรียนมัธยมฐานบินกำแพงแสน เหลือพื้นที่ ที่ดินจริงๆ 65 ไร่ ตามผังโรงเรียนซึ่งออกแบบโดยกองออกแบบและก่อสร้างกรมสามัญศึกษา กระทรวงศึกษาธิการ ลงวันที่ 25 มีนาคม 2530 กรรมสิทธิ์ที่ดินเป็นของกองทัพอากาศ โดยทางโรงเรียนการบินกองทัพอากาศยินยอมให้ใช้ที่ดินแปลงนี้เพื่อจัดตั้งสถานศึกษาให้บุตร - ธิดา
วิสัยทัศน์ ：โรงเรียนมัธยมฐานบินกำแพงแสน มุ่งสร้างคุณภาพสู่มาตรฐาน
Vision : Mattayomthanbinkampangsaen School is a World Class Standard based on Thainess.
目标: 佛统飞行中学是泰国标准下的世界级标准学校
คบเพลิง หมายถึง ความเจริญรุ่งเรือง ความรุ่งโรจน์ โชติ์ช่วงชัชวาล
ปีก หมายถึง การเดินทางที่รวดเร็ว ความก้าวหน้า การพัฒนาอย่างไม่หยุดยั้ง
ช่อชัยพฤกษ์ หมายถึง ยศถาบรรดาศักดิ์ ชื่อเสียงเกียรติยศ หน้าที่การงาน อาชีพ
อัตลักษณ์ มารยาทดี มีวินัย ใจกัลยาณมิตร จิตอาสา
Identity : Good manners Self-discipline Good-hearted Volunteer Spirit
特点 : 有礼貌 有纪律 友好 有爱心
โรงเรียนมาตรฐานสากล
World Class Standard School
世界级标准学校
คำขวัญ : เรียนดี ประพฤติดี มีคุณธรรม
Motto : Good Study Good behavior Morality
标语 : 学习好 行为好 品德好
http://mtbk.ac.th/data_38975
ประเทศไทยในเอเชียนเกมส์ 1954
ประเทศไทย เข้าร่วมแข่งขันกีฬาเอเชียนเกมส์ ครั้งที่ 2 ค.ศ. 1954 (พ.ศ. 2497) จะจัดขึ้นที่ กรุงมะนิลา ประเทศฟิลิปปินส์ ระหว่างวันที่ 1 พฤษภาคม ถึง 9 พฤษภาคม พ.ศ. 2497
ในการแข่งขันครั้งนี้ประเทศเทศไทยไม่ได้รับเหรียญรางวัล
สรุปเหรียญพาราลิมปิกฤดูร้อน 1992
สรุปเหรียญพาราลิมปิกฤดูร้อน 1992 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 3–14 กันยายน ค.ศ. 1992
สรุปเหรียญพาราลิมปิกฤดูร้อน 1988
สรุปเหรียญพาราลิมปิกฤดูร้อน 1988 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 15–24 ตุลาคม ค.ศ. 1988
ยันนิก โนอาห์
ยันนิก โนอาห์ นักเทนนิสชายชาวฝรั่งเศสเชื้อสายแคเมอรูน แชมเปียนเฟรนช์โอเพนประเภทชายเดี่ยว ประจำปี 1983 และเป็นกัปตันทีมชาติฝรั่งเศสในการแข่งขันเดวิสคัพ ชนะเลิศในปี 1991 และ 1996 และชนะเลิศเฟดคัพในปี 1997
ยันนิก โนอาห์เป็นบุตรของ แซคารี โนอาห์ อดีตนักฟุตบอลทีมชาติแคเมอรูน ด้านชีวิตส่วนตัว เขาแต่งงานสามครั้ง มีบุตร 5 คน คนโตที่เกิดจากเซซิเลีย โรด อดีตมิสสวีเดน ชื่อ โจอาคิม โนอาห์ เป็นนักบาสเกตบอลอาชีพ ปัจจุบันเล่นให้กับทีมชิคาโกบูลส์
หลังจากเลิกเล่นเทนนิสอาชีพ ยันนิก โนอาห์ หันมาเป็นนักร้อง ร้องเพลงแนวป็อป-โซล
อลิซ คูเปอร์
อลิซ คูเปอร์ () เกิดเมื่อวันที่ 4 กุมภาพันธ์ ค.ศ. 1948 เป็นนักร้องเพลงร็อกชาวอเมริกัน นักแต่งเพลง ผู้ดำเนินรายการ ที่มีอาชีพยาวนานมากกว่า 4 ทศวรรษ กับการแสดงบนเวทีที่มีเครื่องประหารชีวิต เก้าอี้ไฟฟ้า เลือดปลอม งูเหลือม หญิงสาว คูเปอร์มีชื่อเสียงจากภาพยนตร์สยองขวัญ รายการโทรทัศน์ และเป็นผู้บุกเบิกดนตรีการาจร็อกที่แสดงอย่างยิ่งใหญ่และเป็นเครื่องหมายของความรุนแรงของดนตรีเฮฟวีเมทัลที่เขาออกแบบเพื่อสร้างความตะลึง
อลิซ คูเปอร์ เดิมเป็นวงดนตรีที่ประกอบด้วยสมาชิก คือ ตัวเขา ในตำแหน่งร้องและเล่นฮาร์โมนิกา ,เกล็น บักซ์ตัน ตำแหน่งลีดกีตาร์ ,ไมเคิล บรูซ ตำแหน่งกีตาร์จังหวะ, เดนนิส ดันนาเวย์ ตำแหน่งกีตาร์เบส และนีล สมิท ตำแหน่งกลอง วงอลิซคูเปอร์ประสบความสำเร็จก้าวเข้าสู่กระหลักนานาชาติในปี 1971 กับเพลงฮิต "I'm Eighteen" จากอัลบั้มชุด "Love it to Death" ที่ตามมาด้วยซิงเกิ้ลที่ดังกว่าคือ "School's Out" ในปี 1972 วงประสบความสำเร็จสูงสุดกับผลงานอัลบั้มชุด 1973 ชุด "Billion Dollar Babies"
ผลงานชุดเดี่ยวของเขาในฐานะ อลิซ คูเปอร์ ได้นำชื่อวงมาเป็นชื่อตัวเขาเอง กับคอนเซปต์อัลบั้มชุด "Welcome to My Nightmare" ในปี 1975 และในปี 2008 เขาออกอัลบั้มเดี่ยวชุดที่ 18 ของเขาชื่อชุด "Along Came a Spider" นอกจากแนวเพลงดั้งเดิมของเขา ดีทรอยต์ร็อก ในหลายปีที่ผ่านมาเขายังได้ทดลองแนวเพลงหลากหลายกันไป อย่าง คอนเซปชวลร็อก, อาร์ตร็อก, แกลมเมทัล, นิวเวฟ, ป็อปร็อก, ซอฟต์ร็อก, เอกซ์เพอริเมนทอลร็อก, เฮฟวีเมทัล และอินดัสเตรียลร็อก ในปีล่าสุดเขากลับมาทำเพลงแนวการาจร็อกดั้งเดิม
ช่องวีเอชวัน จัดอันดับให้เขาอยู่อันดับ 20 ในหัวข้อ 100 อันดับศิลปินฮาร์ดร็อกที่ยิ่งใหญ่ที่สุด
บิยอร์น บอร์ก
บิยอร์น บอร์ก (; ออกเสียง [bjœːɳ bɔrj] ) นักเทนนิสชายชาวสวีเดน อดีตมือวางอันดับหนึ่งของโลก เจ้าของรางวัลชนะเลิศเทนนิสแกรนด์สแลม 11 ครั้ง โดยเป็นแชมเปียนเฟรนช์โอเพน 6 ครั้ง และเทนนิสวิมเบิลดัน 5 ครั้ง
บิยอร์น บอร์กเป็นนักเทนนิสชายคนแรก ที่ถือสถิติชนะเลิศเทนนิสวิมเบิลดันติดต่อกัน 5 ปีซ้อน จากการเข้าชิง 6 ปีซ้อน (ชนะเลิศปี 1976-1980 จากการเข้าชิง 1976-1981 โดยพ่ายแพ้ต่อจอห์น แม็กเอนโรในปี 1981) ส่วนสถิติชนะเลิศเฟรนช์โอเพน 6 ครั้งจากการเข้าชิง 6 ครั้ง ระหว่างปี 1974-1981 (ยกเว้นปี 1976 ที่ไม่ได้เข้าชิง) ยังคงเป็นสถิติสูงสุดจนถึงปัจจุบัน
แกลมเมทัล
แกลมเมทัล () (แนวเพลงนี้ยังเป็นที่รู้จักในชื่ออื่น ๆ แฮร์เมทัล, สลีชเมทัล และบ่อยครั้งมักจะเรียกแนวเพลงนี้ว่า ป็อปเมทัล) เป็นแนวเพลงย่อยของฮาร์ดร็อก และ เฮฟวีเมทัล โดยเป็นองค์ประกอบแนวเพลงประเภทพังก์ร็อคและเพลงป็อป, โดยแนวเพลงดังกล่าวได้รับอิทธิพลในช่วงยุค 1970s จากแนวเพลง แกลมร็อก
วงดนตรีที่เป็นแกลมเมทัลเฉกเช่น แอโรสมิธ , อลิซ คูเปอร์, Cheap Trick, คิส, The New York Dolls และ แวนแฮเลน แนวเพลงแกลมเมทัลเกิดขึ้นในช่วงปลายคริสต์ทศวรรษ 1970 ถึงต้นคริสต์ทศวรรษ 1980 ในสหรัฐอเมริกา โดยเฉพาะอย่างยิ่งในย่าน Sunset Strip ในลอสแอนเจลิสโดยมีวงหัวหอกอย่าง มอตลีย์ครู Quiet Riot, Ratt and Bon Jovi. ประสบความสำเร็จตลอดทั้งคริสต์ทศวรรษ 1980 ถึงต้นคริสต์ทศวรรษ 1990
จนนำพาทำให้มีวงดนตรีโด่งดังจนมีชื่อเสียงอย่าง Poison, Cinderella และ Warrant แกลมเมทัล แกลมเมทัลยังมีส่วนเกี่ยวข้องกับเสื้อผ้าฉูดฉาดและการแต่งหน้า, วง Poison พวกเขามีผมยาวและยังหวีผมย้อน, อุปกรณ์เสริมปรุงแต่ง อาทิ โลหะหนัง ขนสัตว์ และการแต่งหน้าระหว่างการแสดงสด
คำว่า แฮร์แบนด์ เป็นคำที่มีใช้โดยเอ็มทีวี ในคริสต์ทศวรรษ 1990 และกลายเป็นลักษณะของวงทั่วไปหลายวงที่มีลักษณะไว้ผมยาว หวีผมย้อนทาง
แมทส์ วิแลนเดอร์
แมทส์ วิแลนเดอร์ เกิดเมื่อวันที่ 22 สิงหาคม ค.ศ. 1964 นักเทนนิสชายชาวสวีเดน อดีตมือวางอันดับหนึ่งของโลกประเภทชายเดี่ยว ระหว่างปี 1982 ถึง 1988 วิแลนเดอร์เคยชนะเลิศเทนนิสแกรนด์สแลมประเภทชายเดี่ยว 7 ครั้ง (เฟรนช์โอเพน 3 ครั้ง, ออสเตรเลียนโอเพน 3 ครั้ง และยูเอสโอเพน 1 ครั้ง) และประเภทชายคู่ 1 ครั้งที่วิมเบิลดัน โดยเฉพาะในปี 1988 เป็นปีที่วิแลนเดอร์ประสบความสำเร็จสูงสุด ชนะเลิศแกรนด์สแลม 3 รายการ จาก 4 รายการ (ยกเว้นเทนนิสวิมเบิลดัน)
ปัจจุบันวิแลนเดอร์ใช้ชีวิตอยู่ในรัฐไอดาโฮ สหรัฐอเมริกา สมรสกับนางแบบชาวแอฟริกาใต้ เป็นกัปตันทีมชาติสวีเดนในการแข่งขันเดวิสคัพ และเป็นผู้ฝึกสอนให้กับมารัต ซาฟิน
รายชื่อตอนในสึซึมิยะ ฮารุฮิ
รายชื่อตอนของสึซึมิยะ ฮารุฮิ หมายถึง รายชื่อตอนตามลำดับการฉายอะนิเมะบนโทรทัศน์ของเรื่อง สึซึมิยะ ฮารุฮิ ทั้งหมด 14 ตอน ออกฉายมาในปี พ.ศ. 2549 ทั้งนี้รวมอีก 14 ตอน ที่นำกลับมาฉายใหม่พร้อมกับ 14 ตอนแรก ซึ่งออกฉายในปี พ.ศ. 2552 ทำให้อะนิเมะในซีรีส์นี้ มีทั้งหมด 28 ตอน แบ่งลำดับการฉายได้ดังนี้
ซึ่งลำดับการฉายดังกล่าว เป็นไปดังตารางข้างล่าง ดังนี้
บอริส เบกเคอร์
บอริส ฟรานซ์ เบกเคอร์ เกิดวันที่ 22 พฤศจิกายน ค.ศ. 1967 นักเทนนิสชายชาวเยอรมัน อดีตมือวางอันดับหนึ่งของโลก เบกเคอร์เป็นแชมเปียนเทนนิสแกรนด์สแลมประเภทชายเดี่ยว 6 ครั้ง เหรียญทองโอลิมปิก เป็นเจ้าของสถิตินักเทนนิสชายที่อายุน้อยที่สุดที่ชนะเลิศเทนนิสวิมเบิลดัน ขณะอายุเพียง 17 ปี 7 เดือน ในปี 1986
เบกเคอร์เป็นนักเทนนิสที่มีลูกเสิร์ฟแรงและแม่นยำ ทำให้ได้ฉายาว่า "Boom Boom" ถนัดการเล่นลูกวอลเลย์ การตีลูกโฟร์แฮนด์ และการรีเทิร์นลูกเสิร์ฟ โดยเฉพาะในสนามพื้นหญ้าและพื้นพรม
เบกเคอร์ได้ครองอันดับหนึ่งของโลกเป็นช่วงระยะเวลาสั้นๆ ประมาณ 12 สัปดาห์ในปี 1991 โดยในระยะเวลาที่เหลือ จะครองอันดับที่สองรองจากอิวาน เลนเดิล
แอนนาแอนด์เดอะคิง
แอนนาแอนด์เดอะคิง () เป็นภาพยนตร์ซึ่งเข้าฉายในปี พ.ศ. 2542 มีโครงเรื่องจากนวนิยายเรื่อง "แอนนากับพระเจ้ากรุงสยาม" เป็นเรื่องราวของแอนนา ลีโอโนเวนส์ ครูสอนภาษาอังกฤษในประเทศไทยในช่วงคริสต์ศตวรรษที่ 19 โดยมี โจว เหวินฟะ แสดงเป็นพระบาทสมเด็จพระจอมเกล้าเจ้าอยู่หัว (รัชกาลที่ 4), โจดี้ ฟอสเตอร์ แสดงเป็น แอนนา ลีโอโนเวนส์ และ ไป่ หลิง แสดงเป็น ทับทิม ภาพยนตร์เรื่องนี้ถูกเสนอชื่อเข้าชิงรางวัลออสการ์ 2 รางวัล (สาขากำกับศิลป์ยอดเยี่ยม และสาขาเครื่องแต่งกายยอดเยี่ยม) แต่ไม่ได้รับรางวัล
ในการสร้างภาพยนตร์เรื่องนี้ เดิมผู้สร้างได้ขออนุญาตเข้ามาถ่ายทำในประเทศไทย แต่ไม่ได้รับอนุญาต จึงได้ย้ายสถานที่ถ่ายทำเป็นที่ประเทศมาเลเซีย โดยมีเผ่าทอง ทองเจือ เป็นที่ปรึกษาของกองถ่ายทำ
ภาพยนตร์เรื่องนี้ถูกห้ามฉายในประเทศไทยตามคำสั่งของนายชวน หลีกภัย เนื่องจากภาพยนตร์มีเนื้อหาบางส่วนที่บิดเบือนประวัติศาสตร์
ภาพยนตร์เรื่องนี้เป็นเรื่องราวของแอนนา ลีโอโนเวนส์และพระบาทสมเด็จพระจอมเกล้าเจ้าอยู่หัว (รัชกาลที่ 4) แอนนาเป็นแม่หม้ายที่เข้ามาในประเทศสยามพร้อมกับหลุยส์ลูกชายของเธอเพื่อที่จะเข้ามาสอนภาษาอังกฤษให้พระราชทายาททั้งหมด 68 พระองค์
นิตยสาร FLICKS ฉบับที่ 136 (ประจำวันที่ 5-11 พฤษภาคม 2549) คอลัมน์ THAIFLICKSISSUE (วิกฤษ ศิษย์พยายาม) สรุปเหตุผลที่รัฐบาลและคณะกรรมการพิจารณาคำขออนุญาตถ่ายทำภาพยนตร์ตัดสินใจห้ามฉายภาพยนตร์เรื่องนี้ในประเทศไทย โดยแบ่งออกเป็น 33 ข้อคือ
พายัพ ปั้นเกตุ
นายพายัพ ปั้นเกตุ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และแกนนำแนวร่วมประชาธิปไตยต่อต้านเผด็จการแห่งชาติ (นปช.) และเคยเป็นสมาชิกสภาผู้แทนราษฎร จังหวัดสิงห์บุรี
นายพายัพ ปั้นเกตุ เกิดเมื่อวันที่ เป็นบุตรของนายเบิ้ม นางสายหยุด ปั้นเกตุ จบการศึกษาชั้นมัธยมศึกษาจากโรงเรียนบางระจันวิทยา จากนั้นเข้าศึกษาระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ที่วิทยาลัยเกษตรและเทคโนโลยีสิงห์บุรี ต่อมาได้เข้าศึกษาระดับปริญญาตรี สาขาวิชาส่งเสริมการเกษตร สถาบันเทคโนโลยีการเกษตรแม่โจ้ และระดับปริญญาโท สาขาการจัดการทรัพยากร คณะเศรษฐศาสตร์ มหาวิทยาลัยเกษตรศาสตร์
นายพายัพ ปั้นเกตุ เริ่มทำงานรับจ้างที่การปิโตรเลียมแห่งประเทศไทย จังหวัดลำพูน ต่อมาได้ย้ายไปทำงานอีกหลายแห่งอาทิ โครงการอุทยานวิทยาศาสตร์จังหวัดเชียงใหม่ ธนาคารกสิกรไทยสำนักงานใหญ่ โครงการทฤษฎีใหม่พระราชทาน โครงการรีเอ็นจิเนียริ่งระบบการค้าข้าวไทย และบริษัท คณาไพร (ประเทศไทย) จำกัด
นายพายัพ ปั้นเกตุ เข้าสู่วงการการเมืองโดยการสมัครเป็นสมาชิกสภาจังหวัด (สจ.) และได้รับเลือกตั้งเป็นสมาชิกสภาผู้แทนราษฎร จังหวัดสิงห์บุรี เขต 2 สังกัดพรรคไทยรักไทย ในการเลือกตั้งเมื่อวันที่ 6 มกราคม พ.ศ. 2544 แต่ถูก กกต. ตัดสินให้ใบเหลืองเมื่อวันที่ 18 มกราคม พ.ศ. 2545 และไดรับการเลือกตั้งอีกครั้งในการเลือกตั้งซ่อมเมื่อวันที่ 3 มีนาคม พ.ศ. 2545
ต่อมาในการเลือกตั้งเมื่อวันที่ 6 กุมภาพันธ์ พ.ศ. 2548 นายพายัพ ปั้นเกตุได้รับการเลือกตั้งอีกครั้งหนึ่ง และถูก กกต. ตัดสินให้ใบเหลืองเมื่อวันที่ 20 กันยายน พ.ศ. 2548 แต่ก็ยังได้รับการเลือกตั้งเข้ามาอีกในการเลือกตั้งซ่อม วันที่ 30 ตุลาคม พ.ศ. 2548
การเลือกตั้งเมื่อวันที่ 2 เมษายน พ.ศ. 2549 นายพายัพ ปั้นเกตุ ลงสมัครรับเลือกตั้งในสังกัดพรรคไทยรักไทย และได้รับการเลือกตั้งอีกครั้งหนึ่ง
อนึ่งในการเลือกตั้งเมื่อวันที่ 23 ธันวาคม พ.ศ. 2550 นายพายัพ ปั้นเกตุ ได้ย้ายมาสังกัดพรรคเพื่อแผ่นดิน แต่ก็ไม่ได้รับการเลือกตั้ง ต่อมา นายชัยวุฒิ ธนาคมนุสรณ์ อดีต ส.ส.สิงห์บุรี ได้ถูกตัดสิทธิ์ทางการเมือง ทำให้มีการเลือกตั้งซ่อมในวันที่ 11 มกราคม พ.ศ. 2552 นายพายัพ ปั้นเกตุได้ย้ายมาสังกัดพรรคเพื่อไทย แต่ไม่ได้รับการเลือกตั้งอีกครั้งหนึ่ง
ภายหลังเกิดวิกฤติการทางการเมือง นายพายัพ ปั้นเกตุ มีบทบาทในการเป็นแกนนำกลุ่มแนวร่วมประชาธิปไตยขับไล่เผด็จการ (นปก.) ต่อมาเมื่อวันที่ 29 เมษายน พ.ศ. 2553 นายพายัพ ปั้นเกตุ ได้นำมวลชนกลุ่มคนเสื้อแดงบุกปิดล้อมโรงพยาบาลจุฬาลงกรณ์ จนเป็นที่มาของการต่อต้านกลุ่มผู้ชุมนุมคนเสื้อแดง ทำให้แกนนำกลุ่มคนเสื้อแดงต้องออกมาประกาศปฏิเสธว่าการกระทำของนายพายัพ ปั้นเกตุ ไม่ใช่มติของกลุ่ม นปช.
ในการเลือกตั้ง พ.ศ. 2554 ได้ลงสมัครรับเลือกตั้งในระบบัญชีรายชื่อ สังกัดพรรคเพื่อไทย ลำดับที่ 48 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 49
เขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
อำนวย ยศสุข
อำนวย ยศสุข อดีตรัฐมนตรีช่วยว่าการกระทรวงพาณิชย์ รัฐมนตรีช่วยว่าการกระทรวงการต่างประเทศ รัฐมนตรีช่วยว่าการกระทรวงการคลัง และรัฐมนตรีช่วยว่าการกระทรวงสาธารณสุข อดีตสมาชิกสภาผู้แทนราษฎรจังหวัดเชียงใหม่ 7 สมัย และอดีตสมาชิกวุฒิสภา จังหวัดเชียงใหม่
อำนวย ยศสุข เกิดเมื่อวันที่ 5 มิถุนายน พ.ศ. 2480 ที่ตำบลหางดง อำเภอฮอด จังหวัดเชียงใหม่ เป็นบุตรของนายทองดี ยศสุข สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ ในปี พ.ศ. 2504 ระดับปริญญาโท สาขาเศรษฐศาสตร์การเกษตร จากมหาวิทยาลัยอริโซนา สหรัฐอเมริกา พ.ศ. 2511 และระดับปริญญาเอกดุษฎีบัณฑิตกิตติมศักดิ์ สาขาเศรษฐศาสตร์การเกษตร จากสถาบันเทคโนโลยีการเกษตรแม่โจ้ ในปี พ.ศ. 2526
อำนวย ยศสุข เริ่มรับราชการในตำแหน่งเศรษฐกรตรี กองแผนงาน สำนักงานปลัดกระทรวงเกษตรและสหกรณ์ ในปี พ.ศ. 2505 จนถึงปี พ.ศ. 2518
อำนวย ยศสุข เริ่มเข้าสู่การเมืองในการเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2522 สังกัดพรรคกิจสังคม ต่อมาในปี พ.ศ. 2538 ได้เข้าร่วมกับพรรคนำไทย จนกระทั่งปี พ.ศ. 2539 จึงย้ายมาสังกัดพรรคความหวังใหม่ จนกระทั่งได้รับตำแหน่งรองหัวหน้าพรรค ในปี พ.ศ. 2543 ได้รับเลือกตั้งเป็นสมาชิกสภาผู้แทนราษฎร รวม 7 สมัย เคยดำรงตำแหน่งรัฐมนตรีช่วยว่าการหลายกระทรวง ได้แก่ กระทรวงพาณิชย์ กระทรวงการต่างประเทศ กระทรวงการคลัง และกระทรวงสาธารณสุข และตำแหน่งที่ปรึกษานายกรัฐมนตรี (พลเอกชวลิต ยงใจยุทธ) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ลงสมัครรับเลือกตั้งในนามพรรคความหวังใหม่ แต่ได้คะแนนเพียงอันดับที่ 3 รองจากนางผณินทรา ภัคเกษม อดีตสมาชิกสภาผู้แทนราษฎร (ภรรยานายส่งสุข ภัคเกษม) จากพรรคไทยรักไทย และนายขุนทอง อินทร์ไทย จากพรรคประชาธิปัตย์
ในปี พ.ศ. 2549 อำนวย ยศสุข ได้รับการเลือกตั้งเป็นสมาชิกวุฒิสภา จังหวัดเชียงใหม่ ได้คะแนน 50,313 คะแนน เป็นลำดับที่ 5 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้เข้าร่วมงานทางการเมืองกับพรรคมัชฌิมาธิปไตย และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในนามพรรคมัชฌิมาธิปไตย แต่ไม่ได้รับเลือกตั้ง
อำนวย ยศสุข ได้รับแต่งตั้งเป็นนายกสภามหาวิทยาลัยแม่โจ้ ในปี พ.ศ. 2552 จนถึงปัจจุบัน
หลวงพ่อทองวัดโบสถ์
หลวงพ่อทองวัดโบสถ์ เป็นนิยายอิงหลักธรรมทางพระพุทธศาสนา มีทั้งภาคแรก ภาคสอง และภาคสมบูรณ์ ซึ่งประพันธ์โดยคุณ ทวี วรคุณ โดยในฉบับสมบูรณ์นี้ได้รับการยอมรับว่าเป็นผลงานดีเด่นที่ได้รับรางวัล ยู.เนส.โก. ใน พ.ศ. 2510 โดยมีเนื้อหามุ่งเน้นหลักธรรมะด้านต่างๆ รวมทั้งมุ่งเน้นให้ผู้คนเชื่อมั่นในเรื่องของกฎแห่งกรรมกันมากขึ้น นอกจากนี้ หลวงพ่อทองวัดโบสถ์ ยังเป็นผลงานที่ได้รับการตีพิมพ์ซ้ำหลายครั้ง และได้รับการจัดทำเป็นละครโทรทัศน์มาแล้วครั้งหนึ่ง"หลวงพ่อทองวัดโบสถ์" เป็นงานเขียนที่กล่าวถึงเรื่องราวของผู้คนมากมาย ที่มีส่วนเกี่ยวข้องกับหลวงพ่อทองทั้งทางตรงและทางอ้อม เช่น "แม่กิมเฮียง" สาวงามผู้เป็นที่หมายปองของเหล่าชายหนุ่ม ต่อมา "ทิด แร่ม" ได้ใช้น้ำมันจันทน์ทาที่แขนของแม่กิมเฮียง แม่กิมเฮียงเริ่มมีอาการจิตหลอน ทิดแร่ม กล่าวว่าเธอจะต้องยอมแต่งงานกับเขาถึงจะหายเป็นปกติ จนบิดามารดาต้องพาไปพึ่งหลวงพ่อ ท่านได้ใช้น้ำมนต์ราดจนกลับมามีอาการปกติได้อีกครั้ง และได้ไปแต่งงานกับผู้ชายคนอื่นที่เป็นครูแทน แท้ที่จริงเป็นเพียงอาการอุปาทานที่เธอคิดไปเองเท่านั้น มิใช่เรื่องไสยศาสตร์แต่อย่างใด
"เจ้าเผื่อน" ผู้ซึ่งเคยอาศัยอยู่กับหลวงพ่อทองตั้งแต่วัยเยาว์ เป็นคนที่มีนิสัยดีหลายประการ ขยัน ซื่อสัตย์ ไม่เอาเปรียบมิตรสหาย แต่เนื่องจากเป็นคนใจร้อนวู่วาม จึงได้ก่อเหตุโศกนาฏกรรมขึ้น เขาได้ใช้อาวุธปืนสังหารภรรยากับชู้รักของเธอ เพราะไม่พอใจที่นอกใจ จากนั้นเจ้าเผื่อนได้หนีการจับกุมทั้งยังยิงต่อสู้กับเจ้าหน้าที่ ต่อมาเจ้าเผื่อนเข้ามาพบกับหลวงพ่อทองด้วยความรู้สึกเป็นทุกข์ หลวงพ่อทองกล่าวว่าคนเราแม้ว่าจะหนีตำรวจได้ แต่เมื่อก่อกรรมชั่วแล้วจะไม่สามารถหนีบาปที่ก่อไว้ได้เด็ดขาด ต่อให้หนีพ้นในชาตินี้ได้ แต่ก็ไม่สามารถหนีพ้นในชาติต่อๆไปได้อยู่ดี
หลวงพ่อทองจึงแนะนำให้เขายอมมอบตัวให้กับทางการ แล้วกลับตัวกลับใจเสียใหม่ เผื่อว่าอาจได้การลดหย่อนผ่อนโทษ เจ้าเผื่อนสำนึกผิด เขาน้ำตาไหล และยอมมอบตัวให้กับทางการในเวลาต่อมา นอกจากนี้ยังมีเรื่องราวของ "เจ้าแดง" ก่อนที่เขาจะเสียชีวิต และตัวละครสำคัญอื่นๆ ที่ปรากฏในนิยายชุดนี้อีกหลายตอน
มาร์ตินา นาฟราติโลวา
มาร์ตินา นาฟราติโลวา เกิดเมื่อวันที่ 18 ตุลาคม ค.ศ.1956 นักเทนนิสหญิงชาวอเมริกันเชื้อสายเช็ก อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง หญิงคู่ 31 ครั้ง และคู่ผสม 10 ครั้ง เป็นเจ้าของสถิติมากมาย เช่น สถิติชนะเลิศมากที่สุดในยุคหลัง (ประเภทหญิงเดี่ยว 167 ครั้ง, ประเภทหญิงคู่ 177 ครั้ง), สถิติชนะติดต่อกันมากที่สุดในยุคหลัง (77 นัดติดต่อกัน), สถิติชนะติดต่อกันมากที่สุด (109 นัดติดต่อกัน) และชนะเลิศแกรนด์สแลมทั้ง 4 รายการในปี 1984
มาร์ตินา เกิดที่กรุงปราก เชโกสโลวาเกีย เดิมชื่อว่า มาร์ตินา ซูเบอร์โทวา () มารดาของเธอแต่งงานใหม่ เธอจึงเปลี่ยนมาใช้นามสกุลของพ่อเลี้ยง เธอได้เป็นแชมเปียนของเชโกสโลวาเกียตั้งแต่อายุ 15 ปี ในปี 1972 และได้ย้ายมาเล่นในสหรัฐอเมริกาตั้งแต่ปี 1974 จากนั้นได้สละสัญชาติเช็ก ขอลี้ภัยทางการเมือง และขอสัญชาติอเมริกัน เธอได้รับสัญชาติอเมริกันในปี 1981 ต่อมาในปี 2008 เธอได้รับสัญชาติเช็กกลับคืน
นาฟราติโลวามักเปิดเผยต่อสาธารณะว่าเธอเป็นบุคคลที่มีความหลากหลายทางเพศ ในเดือนเมษายน 2010 เธอออกมาเปิดเผยว่า เธอป่วยเป็นมะเร็งเต้านม และกำลังจะเข้ารับการบำบัด
คริส เอเวิร์ต
คริสทีน มารี "คริส" เอเวิร์ต นักเทนนิสหญิงชาวอเมริกัน อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง (เฟรนช์โอเพน 7 ครั้ง, ยูเอสโอเพน 6 ครั้ง, วิมเบิลดัน 3 ครั้ง และออสเตรเลียนโอเพน 2 ครั้ง) และประเภทหญิงคู่ 3 ครั้ง เธอได้รับการจัดอันดับเป็นนักเทนนิสหญิงที่ดีที่สุดในคริสต์ศตวรรษที่ 20 เป็นอันดับสาม รองจากสเตฟฟี กราฟ และมาร์ตินา นาฟราติโลวา
ด้านชีวิตส่วนตัว เธอเคยหมั้นกับจิมมี คอนเนอร์ส นักเทนนิสชายที่เคยจับคู่เล่นประเภทคู่ผสมในปี 1974 ทั้งคู่วางแผนจะแต่งงานกัน แต่ได้แยกทางกันเสียก่อน ต่อมาในปี 1979 เธอแต่งงานกับจอห์น ลอยด์ นักเทนนิสชาวอังกฤษ และได้เปลี่ยนชื่อเป็น คริส เอเวิร์ต-ลอยด์ ทั้งคู่หย่าขาดกันในปี 1987 เอเวิร์ตแต่งงานใหม่กับแอนดี มิลล์ นักกีฬาสกีชาวอเมริกัน ในปี 1988 และหย่าขาดกันในปี 2006 เธอแต่งงานกับเกร็ก นอร์แมน นักกอล์ฟชาวออสเตรเลียในปี 2008 และหย่าขาดกันในปีถัดมา
อินาสึมะอีเลฟเวน
อินาสึมะอีเลฟเวน () เป็นวิดีโอเกมแนวอาร์พีจีผสมแนวกีฬาผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 28 สิงหาคม พ.ศ. 2551 โดยถูกผลิตสำหรับเครื่องนินเทนโด ดีเอส นอกจากนี้ยังถูกสร้างเป็นหนังสือการ์ตูนและภาพยนตร์อะนิเมะอีกด้วย
ในเกมนี้ตัวละครหลักในเกมคือเอนโด มาโมรุ โดยดำเนินเนื้อหาในรูปแบบตามเนื้อหาของแต่ละบทที่ได้เล่นนอกจากนี้ยังสามารถตามหานักเตะของแต่ละทีมได้มากถึง 1000 คน
อินาสึมะอีเลฟเวน บาคุเนสึซอกเกอร์แบทเทิล (イナズマイレブン 爆熱サッカーバトル) เป็นเกมอาเขตผสมการ์ดเกมผลิตโดยบริษัทแอตลัสเปิดบริการเมื่อวันที่ 15 กรกฎาคม ค.ศ. 2010
อินาสึมะอิเลฟเวน ฉบับละครเวที (舞台版イナズマイレブン) เป็นละครเวทีโดยนำเนื้อหาของ อินาสึมะอิเลฟเวน ตอนที่ 1 ถึงตอนที่ 13 มาดัดแปลงให้เข้ากับรูปแบบของละครเวที รายละเอียดปลีกย่อยบางส่วนจึงถูกตัดออกไป โดยได้จัดแสดงที่ โตเกียวโดมซิตี้ เทียร์เตอร์ G ร็อดโซ จัดแสดงเมื่อวันที่ 4 กันยายน ถึงวันที่ 9 ธันวาคม ค.ศ. 2010
นิตยสาร "ฟามิตสึ" ระบุว่าเกม "อินาสึมะอีเลฟเวน" เป็นเกมที่ได้รับความนิยมอย่างสูงในญี่ปุ่นโดยเกมนี้สามารถทำยอดจำหน่ายสูงสุดเป็นอันดับสามในสัปดาห์แรกของการวางแผงด้วยยอดจำหน่าย 41,000 ชุด เกมนี้ยังทำยอดจำหน่าย 29,000 ชุดในสัปดาห์ที่สอง และ 14,000 ชุด ในสัปดาห์ที่สามด้วยเช่นกันเป็นผลทำให้อินาสึมะอีเลฟเวนได้รับความนิยมเป็นอย่างมากที่สุดทำให้มีภาพยนตร์อะนิเมะและผลิตภัณฑ์สินค้าต่างๆรวมถึงเกมภาคต่อไปอีกด้วย
รางวัลนาฏราช
รางวัลนาฏราช เป็นรางวัลแห่งผู้ที่สร้างโลกบันเทิงที่สร้างสรรค์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ โดยผู้ลงคะแนนเป็นบุคคลในวิชาชีพวิทยุกระจายเสียงและวิทยุโทรทัศน์โดยตรง
นับตั้งแต่การก่อกำเนิดของสถานีโทรทัศน์ในประเทศไทย เมื่อ พ.ศ. 2498 จนถึงปัจจุบัน เป็น เวลากว่า 50 ปี ที่รายการโทรทัศน์เป็นสื่อ ที่อยู่คู่สังคมไทยมาโดยตลอด ซึ่งตลอด ระยะเวลา ดังกล่าว ได้มีหน่วยงานและบุคคล ต่างๆ สร้างสรรค์รางวัลเพื่อเชิดชูผู้ผลิตรายการโทรทัศน์ใน ด้านต่างๆ ไม่ว่าจะเป็นรายการ หรือบุคคลทั้งเบื้องหน้า และเบื้องหลังของ แต่ละรายการนั้นๆ สมาพันธ์สมาคมวิชาชีพวิทยุกระจายเสียงและวิทยุโทรทัศน์ เป็นหน่วยงานที่เกิดจากการรวมตัว ของผู้ประกอบ อาชีพและวิชาชีพด้านกิจการ วิทยุกระจายเสียงและวิทยุโทรทัศน์ ได้เล็งเห็นว่า การ มอบรางวัลที่มีอยู่ตั้งแต่ อดีตจนถึงปัจจุบัน มิได้มีรางวัลใดที่ผู้ตัดสินเป็นผู้ประกอบวิชาชีพ วิทยุโทรทัศน์อย่างแท้จริง ซึ่งจะสามารถนำ ทั้งศาสตร์และศิลป์ที่สั่งสมจากประสบการณ์จริง ในวิชาชีพ มาประกอบการคัดเลือก อันจะเป็นการเผยแพร่ องค์ความรู้เหล่านี้ให้สังคมได้รับทราบ และเป็นการ แสดงศักยภาพของผู้ที่ประกอบอาชีพและวิชาชีพด้านกิจการ วิทยุโทรทัศน์อย่างแท้จริง ดังนั้นจึงได้ กำหนดจัดงานประกาศผลรางวัลให้กับผู้ประกอบวิชาชีพวิทยุโทรทัศน์ เพื่อ เป็นการสร้างมาตรฐาน ใหม่ในการตัดสินรางวัลโดยผู้ประกอบการวิชาชีพขึ้นเป็นครั้งแรกในปี พ.ศ. 2553
ผู้มีสิทธิ์ลงคะแนนเพื่อคัดเลือกผลงานรับรางวัลนาฏราชนั้น คือ ผู้ที่ประกอบอาชีพและวิชาชีพด้านกิจการวิทยุโทรทัศน์ ไม่ว่าจะเป็นนักแสดง ผู้กำกับ ผู้ผลิตรายการ ผู้ดำเนินรายการ หรือผู้ผลิตงานเพลง ที่เคยได้รับรางวัลทางโทรทัศน์และวิทยุต่าง ๆ ย้อนหลัง 15 ปี โดยผลคะแนนทั้งหมดจะได้รับการจัดการและเก็บรักษาไว้เป็นอย่างดีโดยบริษัทภายนอก และทราบผลพร้อมกันในวันตัดสิน
แบ่งเป็น 4 ประเภทคือ ละครโทรทัศน์ รายการโทรทัศน์ รายการวิทยุ และรางวัลเกียรติยศด้านวิทยุและโทรทัศน์ โดยมีจำนวนทั้งสิ้น 36 รางวัล+อีก 2 รางวัลใหม่ ดังนี้
ผู้มีสิทธิลงคะแนนรอบคัดเลือก จำนวน 44 ท่าน
ผู้มีสิทธิลงคะแนนรอบตัดสิน จำนวน 163 ท่าน
ผู้มีสิทธิลงคะแนนรอบคัดเลือก จำนวน 30 ท่าน
ผู้มีสิทธิลงคะแนนรอบตัดสิน จำนวน 77 ท่าน
เฉพาะ "นักแสดงนำ, นักแสดงสมทบ, ละคร, ทีมนักแสดง, บทโทรทัศน์, ละครชุด" และ "เพลงละคร"
นักเตะแข้งสายฟ้า
นักเตะแข้งสายฟ้า หรือ อินาสึมะอีเลฟเวน () เป็นอนิเมะที่ตัวละครในวิดีโอเกมของ อินาสึมะอีเลฟเวน ออกอากาศครั้งแรกเมื่อวันที่ 5 ตุลาคม ค.ศ. 2008 ทางสถานีโทรทัศน์ทีวีโตเกียวอินาสึมะอีเลฟเวน ได้มีรายการพิเศษสำหรับผู้ชมเรื่องนี้โดยเพิ่มระยะเวลาออกอากาศเป็น 1 ชั่วโมงโดยออกอากาศในช่วงเวลาไพรม์ไทม์เป็นหลัก
อินาสึมะอีเลฟเวนออกอากาศในช่วงแรกโดยออกอากาศทุกเช้าวันอาทิตย์เวลา 9.00 น. ถึง 9.30 น. ทางสถานีโทรทัศน์ทีวีโตเกียว ต่อมาได้ย้ายวันเวลาออกอากาศเป็นทุกวันพุธเวลา 19.26 น. ถึง 19.55 น. ตั้งแต่วันที่ 8 เมษายน ค.ศ. 2009 ถึงวันที่ 23 กุมภาพันธ์ ค.ศ. 2011 และย้ายเวลาอีกครั้งเป็นเวลา 19.00 น. ถึง 19.25 น. เมื่อวันที่ 2 มีนาคม ปี ค.ศ. 2011 ออกอากาศตอนสุดท้ายเมื่อวันที่ 28 เมษายน ปีเดียวกัน รวมทั้งหมด 127 ตอน
ในส่วนประเทศไทยได้ออกอากาศทางสถานีโทรทัศน์โมเดิร์นไนน์ โดยออกอากาศทุกวันเสาร์และวันอาทิตย์เวลา 9.00 - 9.30 น. โดยประมาณ ออกอากาศครั้งแรกเมื่อวันที่ 4 เมษายน พ.ศ. 2553 (ตั้งแต่วันที่ 3 ตุลาคม 2553 ถึงวันที่ 28 พฤศจิกายน ออกอากาศเฉพาะวันอาทิตย์) จนถึงวันที่ 26 ธันวาคม 2553 ต่อมาได้กลับมาออกอากาศอีกครั้งเมื่อวันที่ 22 พฤษภาคม 2554 และสิ้นสุดออกอากาศลงเมื่อวันที่ 25 ธันวาคม 2554 และ ออกอากาศทางช่องการ์ตูนเน็ตเวิร์คทางทรูวิชั่นส์ วันจันทร์ ถึง วันศุกร์ เวลา 17.30 - 18.00 น. โดยเวอร์ชันของการ์ตูนเน็ตเวิร์คได้มีการเปลี่ยนชื่อตัวละครตามเวอร์ชันของต่างประเทศและเสียงพากย์ไทยได้เปลี่ยน ปัจจุบันการ์ตูนเน็ตเวิร์คได้ยุติการออกอากาศโดยออกอากาศถึงตอนที่ 67 และได้ออกอากาศทางสถานีโทรทัศน์ แก๊งการ์ตูน แชนแนล ออกอากาศทุกวันเสาร์และวันอาทิตย์เวลา 20:30 น. - 21:00 น. (ซืชั่นฟุตบอลฟรอนเทียร์) ปัจจุบันได้ออกอากาศถึงซีซั่นฟุตบอลฟรอนเทียร์อินเตอร์เนชันแนล
อินาสึมะอิเลฟเวนได้ถูกนำทำสื่อในรูปแบบมังงะ เขียนโดยยาบุโนะ เทนยะ จัดพิมพ์ลงในนิตยาสารรายเดือนโคโระโคโระคอมิก' ของสำนักพิมพ์โชงะกุกัง ตั้งแต่เดือนมิถุนายน ค.ศ. 2008 สำหรับซีรีส์มังงะนี้ยังได้รับรางวัลโคดันฉะมังงะอวอร์ดสาขามังงะสำหรับเด็กประจำปี ค.ศ. 2010
พูลศรี เจริญพงษ์
พูลศรี เจริญพงษ์ (11 กันยายน พ.ศ. 2477 ) นักร้องเพลงลูกกรุง นักเขียน นักแสดงละครโทรทัศน์ และ ละครวิทยุ อดีตนักร้องประจำ วงดนตรีกรมประชาสัมพันธ์ และวงดนตรีสุนทราภรณ์ ซึ่งมีผลงานอมตะหลายเพลง ได้รับรางวัลแผ่นเสียงทองคำพระราชทาน จากเพลงประกอบภาพยนตร์ "ชั่วฟ้าดินสลาย" พ.ศ. 2498
เกิดที่บ้านย่านถนนบ้านหม้อ เป็นบุตรีของนายเทพ และนางเหรียญ เจริญพงษ์ ได้ริเริ่มตั้งคณะละครวิทยุ ชื่อ ""คณะราตรี "" ร่วมกับน้องสาวตั้งแต่ พ.ศ. 2494 ต่อมาได้สมัครเป็นข้าราชการกรมประชาสัมพันธ์ ในปี พ.ศ. 2495 รุ่นเดียวกับ วรนุช อารีย์ และศรีสุดา รัชตะวรรณ และเป็นนักร้องให้กับวงดนตรีกรมประชาสัมพันธ์ และวงดนตรีสุนทราภรณ์ จนถึงปี พ.ศ. 2508 จึงเลิกร้องเพลงเนื่องจากปัญหาสุขภาพ พร้อมกับหันไปศึกษาด้านพระพุทธศาสนา และช่วยเหลืองานสังคมสงเคราะห์ ตลอดจนเป็นผู้จัดรายการวิทยุช่วงก่อนรับอรุณตอบปัญหาชีวิตและธรรมะ
ปัจจุบันยังคงรับเชิญร่วมรายการบนเวทีเพื่อการกุศลและงานของกรมประชาสัมพันธ์ฯลฯ
มาห์ยาร์ มงชิปัวร์
มาห์ยาร์ มงชิปัวร์ มีชื่อเต็มว่า มาห์ยาร์ มงชิปัวร์ เกมานี (; เปอร์เซีย: مهیار منشی‌پور) เป็นนักมวยสากลชาวฝรั่งเศส เกิดเมื่อ 21 มีนาคม พ.ศ. 2518 ที่กรุงเตหะราน ประเทศอิหร่าน มีสถิติการชก 37 ครั้ง ชนะ 31 (น็อค 21) เสมอ 2 แพ้ 4
มาห์ยาร์ มงซิปัวร์ เป็นนักมวยประเภทไฟเตอร์ มักเดินหน้าชนแลกหมัดกับคู่แข่งอย่างดุเดือด จนได้รับฉายาว่า ""ไทสันน้อย""
เทรเวอร์ กูซ
เทรเวอร์ กูซ () นักมวยสากลชาวแอฟริกาใต้ สถิติการชก 19 ครั้ง ชนะ 11 (น็อค 9) เสมอ 1 แพ้ 7
วูเธอริงไฮส์ (เพลง)
"วูเธอริงไฮส์" () เป็นเพลงของเคต บุช เป็นซิงเกิลเปิดตัวของเธอ ที่อยู่ในอัลบั้มเปิดตัวในปี ค.ศ. 1978 ชื่อชุด "The Kick Inside" และได้ทำการบันทึกเสียงและร้องใหม่ บรรจุอยู่ในอัลบั้มในปี ค.ศ. 1986 ชุดรวมเพลงที่ชื่อ "The Whole Story" หน้าบีของซิงเกิลนี้ในปี 1978 คือเพลงที่ชื่อ "Kite"
ซิงเกิลนี้ติดอันดับ 1 บนชาร์ตสหราชอาณาจักร เพลงนี้ติดอยู่ในอันดับ 32 ของ 100 ซิงเกิลตลอดกาลของนิตยสารคิว ลงคะแนนโดยผู้อ่านนิตยสาร
คริสโตเฟอร์ รีฟ
คริสโตเฟอร์ ดี'โอเลียร์ รีฟ () (25 กันยายน ค.ศ. 1952 - 10 ตุลาคม ค.ศ. 2004) เป็นนักแสดงชาวอเมริกัน ผู้กำกับภาพยนตร์ โปรดิวเซอร์และนักเขียนบท ประสบความสำเร็จที่สุดในบทในภาพยนตร์ที่เขารับบทเป็น ซูเปอร์แมน
เมื่อวันที่ 27 พฤษภาคม รีฟกลายเป็นอัมพาตหลังจากตกจากหลังม้าขณะแข่งขันในคัลปีเปอร์ รัฐเวอร์จิเนีย เขาต้องอยู่บนรถเข็นและต้องใช้เครื่องช่วยหายใจตลอดชีวิตที่เหลือของเขา เขาดำเนินการเป็นตัวแทนของคนเส้นประสาทไขสันหลังเสียและสำหรับสเต็มเซลล์จากตัวอ่อนมนุษย์ ในการค้นคว้าหลังจากนั้น เขาก่อตั้งมูลนิธิคริสโตเฟอร์รีฟ และร่วมก่อตั้งรีฟ-เออร์วีนรีเสิร์ชเซนเตอร์
รีฟแต่งงานกับเดนา โมโรซินี เมื่อเดือนเมษายน 1992 ทั้งคู่มีบุตรชายชื่อ วิลเลียม เกิดในเดือนมิถุนายนปีนั้น รีฟมีบุตรอีก 2 คน ชื่อ แมททิว (เกิดปี 1979) และอเล็กซานดรา (เกิดปี 1983) จากแฟนสาวที่มีความสัมพันธ์อันยาวนานทีชื่อ เก เอกซ์ตัน